es gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl pt gl gl gl gl gl gl gl sv en sv fr de de gl es gl gl gl ca gl es pt gl gl gl gl uk gl gl es gl gl en gl gl pt gl gl gl gl gl gl gl gl gl gl gl gl gl gl pt gl gl en gl gl gl gl gl pt gl es gl gl fr gl gl pl gl es gl gl gl fr gl gl gl gl gl gl gl gl gl de gl gl gl gl gl gl gl gl gl gl gl gl en gl gl gl gl gl gl pt gl pt en ca gl gl pt
Vieiros: Galiza Hoxe - Marcelino Fernández Mallo - Gromos verdes, raíces negras
Xoves, quinta feira, 29 de setembro de 2022
Á hora de redactar esta colaboración, aínda non pasáramos polas urnas (ou “furnas” como din algúns políticos galegos) co gallo das eleccións europeas. Para nós, o resultado tampouco vai cambia-las cousas de maneira relevante. Tan só a presenza do BNG permitiría que a voz do País se escoitase con máis intensidade pero alén diso, o panorama non variará pola renovación do poder lexislativo comunitario. Así que cingámonos á actualidade.
E a actualidade vén marcada por eses gromos verdes que se anuncian por onde pases ou leas.  Nas economías galega e española, os sinais máis subliñados son a redución do desemprego en Maio e a mellora dos índices de confianza do consumidor. No contexto mundial, cítanse sobre todo a recuperación dalgúns mercados financeiros e a evolución dos indicadores adiantados da actividade. A frase que sintetiza con meirande transparencia o estado de opinión que se empeza a impoñer é: “o peor da crise xa pasou”. Será certo?
Por que baixa o desemprego? Ignorando por un momento o desaxuste entre as distintas bases de datos que se manexen, a redución do paro é consecuencia dun factor estacional que se repite anualmente e sobre todo das políticas de investimento público postas en marcha polo goberno Zapatero. Esta relación causa efecto non descualifica o dato pois precisamente o que se buscaba era que o desemprego non se elevase ata cifras que farían moi difícil a recuperación. A cuestión agora será determinar o que acontecerá unha vez se terminen os efectos dos programas fiscais do goberno central. E aí é onde xorden as dúbidas.
A evolución do emprego depende, como é obvio, da actividade económica, ou sexa, do crecemento do PIB. O factor que está sostendo o PIB é o investimento público, cuxo percorrido queda esgotado unha vez se prognostica un déficit público próximo ó 10%. Que outro elemento vai tomar a quenda no obxectivo de recuperación? Dificilmente o fará a demanda interna pois a atonía do consumo non amosa sinais de resurrección por máis que un se aferre á mellora duns índices de confianza encirrados pola brusca caída dos prezos e polo anuncio de axudas á compra de automóbiles. Por certo, por que se estimula a compra de coches e non se fai o mesmo cos mobles, os electrodomésticos ou os zapatos, por exemplo? Pregunta sen resposta.
O resto de compoñentes do PIB tampouco non están en condicións de colaborar na suposta recuperación: o investimento empresarial segue paralizado ante o incerto horizonte, o investimento residencial continuará en estado de conxelación mentres non se reduzan os excedentes de vivendas, as exportacións manterán a súa perspectiva desfavorable ata que a demanda nos mercados globais non volva medrar e a redución das importacións amosa cifras  moito máis modestas do que serían de termos unha estratexia específica ó respecto. Esta fotografía estaría incompleta se ignoramos a crise financeira que leva anunciando a ministra durante as últimas semanas.
En termos globais, asistimos decepcionados, inda que non sorprendidos, á volta ó “status quo”. Algúns mercados recuperan a confianza, certamente, pero cos instrumentos semellantes ós que permitiron o grave colapso financeiro: de novo se crean produtos con activos opacos, o control fiscal segue no laboratorio, os novos requirimentos estanse a analizar, as axencias de rating conservan a súa ascendencia e os recursos básicos continúan movéndose á expensas das apostas de futuro. Eis a suba dun 30% do petróleo nas últimas semanas!
As economías occidentais non semellan ter aprendido a lección. Disque as pequenas medidas maquillaxe acometidas e os enormes paquetes fiscais abondan para solucionar unha crise que ten moito de estrutural, de profundos vicios de funcionamento, de desaxuste entre clases e de desequilibrio planetario. Mentres non se aborden asuntos transcendentes como as inxustizas entre territorios e colectivos, o control financeiro, a distribución das rendas e as cargas tributarias, a competitividade e a eficiencia, a formación, o gasto enerxético e a inestabilidade laboral, os gromos verdes que algúns queren dexergar abrollarán a partir de raíces negras.
Licenciado en Ciencias Económicas e Empresariais pola UNED e MBA polo IMD, Escola de Negocios de Lausana. Desenvolveu a meirande parte da súa carreira profesional no sector financeiro galego. Publicou o ensaio "De la Peseta al Euro", o libro de relatos "Cabilia" e as novelas "A Trenza" e "Klásicos" Mantén a bitácora persoal A trenza
E se a vasca levase algo de razón? (02/03/2010)
Vistos dende fóra (19/02/2010)
A lexitimidade, velaí a clave (21/01/2010)
Carne de político galego (31/12/2009)
'La' Coruña, A Coruña (02/11/2009)
Novas falacias de Mr Bean (20/10/2009)
A prensa do país (05/10/2009)
As caixas galegas: momento cero (09/08/2009)
A un alcalde e a un conselleiro (20/07/2009)
Posicións e intereses (06/07/2009)
O conselleiro de Economía (29/06/2009)
A Costa da Morte (22/06/2009)
O quid da política lingüística (01/06/2009)
Preguntarlle aos pais (25/05/2009)
O dereito a vivirmos en galego (18/05/2009)
O rural, a solución: quen o ía dicir! (11/05/2009)
O quinto elemento (20/04/2009)
Presidentes, Ministros e Conselleiros (12/04/2009)
O nacionalismo imprescindible (30/03/2009)
A lingua segundo Feijoo (23/03/2009)
O Granma do noroeste peninsular (16/03/2009)
Teño unhas preguntas para vostede, señor Feijoo (09/03/2009)
Verdade e mentiras sobre a banca (09/02/2009)
As letras da crise (02/02/2009)
A cesta do Nadal (26/01/2009)
Touriño e o Instituto de Crédito Galego (25/11/2008)
A refundación do capitalismo (27/10/2008)
A grandes males (01/10/2008)
Arcas municipais (e algo+) (10/09/2008)
Bohemia ou revolución (19/08/2008)
Mitos e custos da crise (06/08/2008)
Cuba ao límite (22/07/2008)
Apartheid na vella Europa (08/07/2008)
Terra de homenaxes (17/06/2008)
Cataluña bilingüe, Galicia diglósica (05/06/2008)
Cartos, comisións e sudokus (15/05/2008)
Fame de libros (05/05/2008)
Falamos de economía logo (21/04/2008)
Folga de alento (08/04/2008)
Votemos como galegos (03/03/2008)
Con R de regresión (02/02/2008)
O monte cuxo nome non quero lembrar (04/01/2008)
O tren que nos leva (18/12/2007)
SOS rural galego (07/12/2007)
Granxas acuícolas vs progreso económico (19/11/2007)
Tempo de oportunidades (05/11/2007)
O lago das pontes (19/10/2007)
Orzamentos en clave galega (04/10/2007)
O día no que se parou o mundo (18/09/2007)
Cuestión de vida ou morte (18/08/2007)
A patria dos números (02/08/2007)
Turismo cultural, dous anos perdidos? (16/07/2007)
O ensino en galego (02/07/2007)
Non vai de fútbol (15/06/2007)
Metamorfose no paradoxo (28/05/2007)
De reis e reinos (09/05/2007)
Sen cambios na paisaxe (18/04/2007)
Traballo nos Concellos (28/02/2007)
O meu país (21/12/2006)
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto